Diari Oficial de la Generalitat Valenciana


Sumari del DOGV 4964, del 11-03-2005 (2005/2479)

Resolució de 23 de febrer de 2005, del conseller de territori i habitatge, per la qual se sotmet a informació pública el Pla d'Acció Territorial, de caràcter integrat, de l'entorn metropolità d'Alacant i Elx (PATEMAE).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2479


Organisme emissor
:   Conselleria de Territori i Habitatge

Tipus de document
:   Resolució

Resolució de 23 de febrer de 2005, del conseller de territori i habitatge, per la qual se sotmet a informació pública el Pla d'Acció Territorial, de caràcter integrat, de l'entorn metropolità d'Alacant i Elx (PATEMAE). [2005/X2479]
  
El Govern Valencià mitjançant Decret 112/1996, de 5 de juny (DOGV de 17.06.96), es crea l'Oficina del Pla d'Acció Territorial de l'Entorn Metropolità d'Alacant, amb funcions de direcció i impuls del citat pla, i de suport tècnic i administratiu del consell assessor que es va constituir per a supervisar-ne l'elaboració.
  
En les diverses reunions celebrades d'aquest consell assessor es va donar compte dels múltiples estudis realitzats i de l'avanç que anava experimentant la redacció tècnica del pla. En aquests moments, es considera que el Pla d'Acció Territorial de l'Entorn Metropolità d'Alacant i Elx (PATEMAE) ha aconseguit el grau de definició i de concertació necessaris per a poder iniciar la seua tramitació administrativa.
  
El PATEMAE pretén donar resposta a un fet insòlit al territori nacional, com és l'existència de dues ciutats de la grandària i potencial d'Alacant (285.000 habitants) i d'Elx (195.000 habitants), separades per tan poca distància (20 km) i que, en la pràctica funcionen independentment, conseqüència de la fragmentació dels seus mercats de treball. Si s'aconsegueix la integració física i funcional d'ambdós nodes podria arribar a consolidar-se l'octava àrea metropolitana a nivell nacional.
  
L'àmbit del PATEMAE està integrat per dotze municipis que, en el seu conjunt, superen els 600.000 habitants. Aquests municipis són: Agost, Aigües, Alacant, Busot, Crevillent, Elx, el Campello, Xixona, Mutxamel, Sant Joan d'Alacant, Sant Vicent del Raspeig i Santa Pola.
  
El PATEMAE planteja un nou model territorial des d'una visió de conjunt, que pretén compatibilitzar els valors del medi amb el seu desenvolupament socioeconòmic. Per a això proposa 57 actuacions agrupades en tres grans línies (medi ambient, infraestructures i urbanisme) que, al seu torn, donen lloc a 10 projectes estratègics.
  
La formulació i l'elaboració dels plans d'acció territorial de caràcter integrat correspon a la conselleria competent en matèria d'ordenació del territori i urbanisme. Així mateix, correspon a l'esmentada conselleria acordar l'obertura del període d'informació pública i aprovar provisionalment les actuacions. L'aprovació definitiva del Pla d'acció territorial és competència del Consell de la Generalitat. Tot això, d'acord amb el que establixen els articles 41, 46 i 55 de la Llei 4/2004, de 30 de juny, d'ordenació del territori i protecció del paisatge.
  
Per raó d'això, resolc:
  
Primer
  
Sotmetre a informació pública el Pla d'Acció Territorial de l'Entorn Metropolità d'Alacant i Elx (PATEMAE), per un període de dos mesos, anunciada en el Diari Oficial de la Generalitat Valenciana i en un diari no oficial d'àmplia difusió a la província afectada. Durant aquest període el projecte diligenciat es trobarà depositat per a la seua consulta pública als locals d'aquesta Conselleria situats:
  
Alacant: Servei Territorial de Planificació i Ordenació Territorial (av. Aguilera, 1. 03990 Alacant).
  
València: Servei d'Ordenació Territorial (c/ Francesc Cubells, 7. 46626 València).
  
Així mateix, amb l'objecte de facilitar l'accés al Pla d'acció territorial, aquest pot ser consultat en la pàgina web de la Conselleria de Territori i Habitatge (www.cth.gva.es/urbanisme).
  
Segon
  
Demanar el dictamen dels municipis el planejament urbanístic dels quals puga veure's afectat per les determinacions del Pla d'acció territorial, els informes sectorials dels distints departaments o òrgans de les administracions públiques que hi escaiguen, en relació amb les seues respectives competències, i la preceptiva avaluació ambiental estratègica.
  
Tercer
  
La present resolució entrarà en vigor l'endemà de la publicació en el Diari Oficial de la Generalitat Valenciana.